RESOLUCIÓN do 23 de novembro de 2010 pola que se adxudican as subvencións para a realización de estudos de viabilidade (procedemento IN841B) convocadas pola Orde do 6 de xullo de 2010 pola que se establecen as bases reguladoras para a concesión, en réxime de concorrencia competitiva, das subvencións para o fomento da investigación e a innovación empresarial no ámbito da Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder), no marco do Programa operativo Feder Galicia 2007-2013, e se procede á súa convocatoria para o ano 2010 (Diario Oficial de Galicia número 129, do 8 de xullo).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 07/12/2010

Por orde da Consellería de Economía e Industria do 6 de xullo de 2010 (DOG nº 129, do 8 de xullo) convocáronse as subvencións para o ano 2010 para o fomento da investigación e a innovación empresarial no ámbito da Comunidade Autónoma de Galicia. O anexo II da citada orde contén as bases reguladoras para a concesión, en réxime de concorrencia competitiva, das subvencións para a realización de estudos de viabilidade (código de procedemento: IN841B).
Na súa virtude, de acordo co establecido nas bases da citada orde da convocatoria, atendendo as dispoñibilidades de crédito e as propostas elaboradas pola comisión de valoración prevista no artigo 10º da orde da convocatoria, esta consellería
RESOLVE:
Primeiro.-Concederlles as subvencións para a realización de estudos de viabilidade (procedemento IN841B) aos beneficiarios que se relacionan no anexo I desta resolución, nas contías que se sinalan, que supoñen un total de 249.817 euros para o ano 2010. Aquelas subvencións para as que se recolle SI na columna Feder están cofinanciadas con fondos Feder.
Segundo.-Deixar en estado de suplentes todos os solicitantes que figuran no anexo II desta resolución, e seguindo a orde de prelación que se recolle nel.
Terceiro.-Denegarlles as subvencións para a realización de estudos de viabilidade aos solicitantes que se relacionan no anexo III desta resolución, por non ser consideradas subvencionables as súas solicitudes pola comisión de valoración.
Cuarto.-Desestimar expresamente o resto das solicitudes presentadas ao abeiro da orde da Consellería de Economía e Industria do 6 de xullo de 2010 (DOG número 129, do 8 de xullo), dentro do procedemento IN841B.
Quinto.-Para poderen percibir as subvencións, os beneficiarios deberán presentar, na data límite do 15 de decembro de 2010, a documentación indicada no artigo 18º da Orde do 6 de xullo de 2010 (DOG nº 129, do 8 de xullo), así como no artigo 6º do anexo II da citada orde de convocatoria.
Sexto.-A Dirección Xeral de Investigación, Desenvolvemento e Innovación da Consellería de Economía e Industria adoptará as medidas necesarias para a instrución dos correspondentes expedientes de gasto.
Sétimo.-A inobservancia por parte dos beneficiarios de calquera das bases establecidas na orde da convocatoria suporá a perda do dereito a percibir a subvención correspondente.
Oitavo.-Contra esta resolución, que pon fin á vía administrativa, poderase interpoñer recurso potestativo de reposición ante o conselleiro de Economía e Industria no prazo dun mes, contado a partir do día seguinte ao da publicación desta resolución no Diario Oficial de Galicia, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses, contados a partir do día seguinte ao da publicación desta resolución no Diario Oficial de Galicia.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 23 de novembro de 2010.
P.D. (Orde 30-4-2009; DOG nº 87, do 6 de maio)
José Riesgo Boluda
Secretario xeral da Consellería de Economía
e Industria
Ver referencia pdf "23400D005P010.PDF"